
Projekteerimistingimuste määramine
(Narva Laste Loomemaja aadressiga Partisani tn.2 katuse ja siseruumide rekonstrueerimine 

ning hoone laiendamine ilma detailplaneeringut koostamata)
1. ASJAOLUD JA MENETLUSE KÄIK

30.09.2008 a. Narva Linnavalitsuse Linnavara-ja Majandusamet, keda esindab direktori kohusetäitja Tamara Luigas, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Narva Laste Loomemaja aadressiga Partisani tn.2 katuse ja siseruumide rekonstrueerimiseks ning hoone laiendamise ehitusprojekti koostamiseks ilma detailplaneeringut koostamata. 
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 22 lõike 2 kohaselt teeb kohalik omavalitsus otsuse projekteerimistingimused kinnitada.
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Planeerimisseaduse § 3  lõike 2 punkti 2 kohaselt detailplaneeringu koostamine on kohustuslik linnades olemasolevate hoonete, välja arvatud üksikelamu, suvila ja aiamaja ning nende kõrvalhooned, maapealsest kubatuurist üle 33 protsendi suuruse laiendamise ja selle ehitusprojekti koostamise aluseks. Seoses millega kohalik omavalitsus võib lubada ilma detailplaneeringut koostamata hoone laiendamist kuni 33% olemasoleva hoone maapealsest mahust.
3. OTSUS

3.1   Määrata projekteerimistingimused Narva Laste Loomemaja aadressiga Partisani tn.2 katuse ja siseruumide rekonstrueerimiseks ning hoone laiendamise ehitusprojekti koostamiseks ilma detailplaneeringut koostamata järgnevalt:     
	3.1.1  ÜLDANDMED



	3.1.1.1 Tellija

	Narva Linnavalitsuse Linnavara-ja Majandusamet
Peetri plats 3, 20308 Narva

	3.1.1.2  Asukoht, 
            algandmed                                         
	Narva linn, Partisani tn.2
Hoone ehitisregistrikood 118007032
Hoone ehitisregistrikood 118007033
Krundi pind:  24 209,0 m2 ( sh  hoonestuse pindala 2940,0 m2 )
Maakasutuse sihtotstarve: sotsiaalmaa

	3.1.1.3  Projekteerimistingimused on kehtivad 2 aastat alates otsuse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 30.09.08.a avaldus nr 1754/1-12,  Tamara Luigas
3.1.1.4.2 Ehitusseadus, Planeerimisseadus, Narva linna  ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2  PROJEKTEERIMISE EESMÄRK




Projekti koostamise eesmärgiks on Narva Laste Loomemaja aadressiga Partisani tn.2 katuse ja siseruumide rekonstrueerimine ning hoone laiendamine ilma detailplaneeringut koostamata.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

-  Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” jne.

3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Väljastatud projekteerimistingimused lisada projekti kausta.
3.3.7    Projekti koosseisus esitada originaalkooskõlastused.

3.3.8    Ehitise tehniliste näitajate esitamiseks kasutada ehitisregistri blanketti.

3.3.9    Esitada Arhitektuuriametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”.

3.3.10  Esitada ehitusgeoloogiliste uurimistööde andmed (Ehitusseadus § 20).
3.3.11  Esitada ehitusprojekti sõltumatu ekspertiis (Narva linna ehitusmäärus § 23, Ehitusseadus §21).

3.3.12  Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.3.13  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	 3.4 ARHITEKTUURSED JA LINNAEHITUSLIKUD TINGIMUSED


3.4.1    Hoonete arv krundil: olemasolev.
3.4.2    Hoone laiendamine: mitte ületada 33% olemasolevast Partisani tn.2 hoone, ehitisregistrikoodiga 118007032, maapealsest mahust.

3.4.3    Arhitektuur: kaasaegne, esteetiline, piirkonna elukvaliteeti parandav. Olemasoleva hoone ja juurdeehitatava hooneosa mahud peavad teineteisega proportsionaalselt tasakaalus olema. Kujunev kompleks peab moodustama professionaalselt lahendatud arhitektuurse terviku. 
            Eskiisprojektis esitada vähemalt 2 juurdeehitatava hooneosa arhitektuurset lahendust heakskiidu saamiseks.

3.4.4    Katuse materjal: tuldtõkestav, vastavalt ehitusmaterjalide ja-toodete terviseohutuse nõuetele.
3.4.5    Vajadusel olemasolevate hoonete katuselagede soojustamine: vastavalt soojustehnilistele arvutustele.
3.4.6    Juurdeehitatava hooneosa piirdetarindite soojustamine: vastavalt soojustehnilistele arvutustele. Esitada soojustatud piirdetarindite lõiked.
3.4.7    Välisviimistlus: krohv. Eskiisprojektis esitada vähemalt 2 juurdeehitatava hooneosa kombineeritud värvilahendust parima tulemuse saavutamiseks. Arvestada „Narva Laste Loomemaja aadressiga Partisani tn.2 fassaadide osaline rekonstrueerimine” ehitusprojektiga.
            Välisviimistluse ja värvilahenduse pass esitada projekti koosseisus.
3.4.8    Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.4.9    Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 
3.4.10  Klaasimine: esitada juurdeehitatava hooneosa fassaadide klaasistamispass. Näidata akende avamise suunad.
3.4.11  Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.12  Sisetehnosüsteemide rekonstrueerimine.

3.4.13  Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.14  Muud nõuded: vastavalt projekti tellija lähteülesandele ning ekspertiisiotsusele.
3.4.15  Parkimiskohad: lahendada Partisani tn.2 krundi piirides.

3.4.16  Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus. 
3.4.17  Asendiplaan: näidata juurdepääs avalikult kasutatavale teele, sisse-ja väljasõit krundilt, parkimiskohtade paiknemine, määratleda pinnakatted jne.
3.4.18  Projekti koosseisus esitada lisaks:   
- projekti tellija lähteülesanne, 

- situatsiooniskeem,

- ehitise inventeerimisplaanid ja püstlõige,

- lammutatavate seinte plaan,

- piirdekonstruktsioonide sooja- ja mürapidavused,

- katuse plaan,

- värvivaated koos värvikoodidega, 

- põrandate plaan ja lõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.
	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Välisvõrkude rekonstrueerimise või projekteerimise korral esitada Arhitektuuriametile kooskõlastamiseks välisvõrkude tööprojektid. Eriosadele taotleda tehnilised tingimused ja projektid kooskõlastada vastavate võrguvaldajatega.
3.5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Enne projekteerimise algust tuleb läbi viia katuse, siseruumide ja sisetehnosüsteemide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.6.2 Kandetarindites asendatavate ukseavade (müüriavade) ehitamine on lubatud vaid tehnilise ekspertiisi alusel. Tehnilises ekspertiisis määratleda kandetarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta.
	3.7  KOOSKÕLASTUSED




3.7.1     Ida-Eesti Päästekeskuse Narva Keskkomando.

3.7.2     Ida-Virumaa Tervisekaitsetalitus.

3.7.3     Narva Linnavalitsuse Linnavara- ja Majandusamet.
3.7.4     Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1       Otsus jõustub teatavaks tegemisest.
4.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.
Mihhail Stalnuhhin

